**СЪОБЩЕНИЕ ДО МЕДИИ**

Съгласно Предварително споразумение за покупка за разработването, производството, закупуването и доставката на успешна ваксина срещу COVID-19 за държавите-членки на ЕС, сключено между Европейската комисия и Valneva Austria GmbH (Споразумение № SANTE/2020/C3/054) България получи 10 200 дози ваксина COVID-19 Vaccine Valneva.

Ваксината срещу COVID-19 Valneva съдържа инактивирани (убити) цели вирусни частици от оригиналния щам SARS-CoV-2, които не могат да причинят заболяване.

**Ваксината се прилага за първична имунизация при лица на възраст от 18 до 50 години, като схемата на приложение е двудозова, с интервал между дозите от 28 дни.**

**Ваксината не се комбинира с други ваксини.  Към момента на лицата, ваксинирани с Valneva не се прилагат бустери.**

В регистъра на ваксинация срещу COVID-19, както и в Националната здравноинформационна система е създадена функционалност да се издава Цифров COVID сертификат на ЕС за ваксинация на имунизираните с Valneva.

Ваксината е налична в страната в многодозови флакони. Всеки флакон съдържа 10 дози.

Предвид многодозовия флакон, схемата на приложение и краткия срок на годност, ваксината ще се прилага в едно лечебно заведение в областта - временен имунизационен пункт (ВИП) към ДКЦ-II-Добрич ЕООД, гр. Добрич, телефон за контакт 0884632630.

Първа доза на лица, желаещи да получат първична имунизация трябва да се приложи не по-късно от 22.11.2022г. с оглед на предстоящите коледни и новогодишни празници и възможността за прилагане на втора доза.

С цел оползотворяване на многодозовите флакони, препоръчваме предварително записване.

**С уважение,**

